Xalqaro shartnomalarga qo‘shilish to‘g‘risida

1. Quyidagilarga:
 2001-yil 28-sentabr kuni Moskva shahrida Mustaqil Davlatlar Hamdo‘stligi ishtirokchi-davlatlari hukumatlari rahbarlari Kengashi yig‘ilishida imzolangan Xavfli ishlab chiqarish obyektlarida sanoat xavfsizligini ta’minlash sohasida hamkorlik qilish to‘g‘risidagi Bitimga;
 2011-yil 18-oktabr kuni Sankt-Peterburg shahrida Mustaqil Davlatlar Hamdo‘stligi ishtirokchi-davlatlari hukumatlari rahbarlari Kengashi yig‘ilishida imzolangan 2001-yil 28-sentabrdagi Xavfli ishlab chiqarish obyektlarida sanoat xavfsizligini ta’minlash sohasida hamkorlik to‘g‘risidagi Bitimga o‘zgartirish kiritish to‘g‘risidagi Protokolga qo‘shilsin.
 2. O‘zbekiston Respublikasi Sanoat xavfsizligi davlat qo‘mitasi mazkur xalqaro shartnomalarning amalga oshirilishi yuzasidan mas’ul vakolatli organ etib belgilansin.
 3. O‘zbekiston Respublikasi Tashqi ishlar vazirligi O‘zbekiston Respublikasining yuqorida ko‘rsatilgan xalqaro shartnomalarga qo‘shilganligi, shuningdek, ularning amalga oshirilishi yuzasidan mas’ul vakolatli organ to‘g‘risidagi tegishli bildirishnomani depozitariyga yo‘llasin.
 4. O‘zbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin belgilangan tartibda O‘zbekiston Respublikasi majburiyatlari bajarilishi ustidan nazoratni ta’minlasinlar.
 5. Mazkur qarorning ijrosini nazorat qilish O‘zbekiston Respublikasining Bosh vaziri A.N. Aripov zimmasiga yuklansin.